Superman and the Mole Men
Superman and the Mole Men () je američki crno-bijeli science fiction film snimljen 1951. godine u režiji Lesa Sholema, poznat kao prva cjelovečernja ekranizacija stripova o Supermanu. Naslovnu ulogu tumači George Reeves, a radnja prikazuje kako kao novinar Clark Kent zajedno sa kolegicom Lois Lane (čiji lik tumači Phyllis Coates) odlazi u provincijski gradić gdje potraga za naftom otkrije tajanstvenu podzemnu koloniju humanoidnih bića zvanih Ljudi-krtice, te kako Superman nastoji spriječiti sukob između njih i mještana. Superman and the Mole Men je napravljen nedugo nakon dva niskobudžetna filma u nastavcima u produkciji studija Columbia Pictures - Superman i Atom Man vs. Superman - gdje je Supermanov lik tumačio Kirk Alyn. The Mole Men je, pak, nastao u produkciji nezavisnog studija Lippert Pictures Inc., a Reeves je ulogu preuzeo nakon što je to odbio učiniti Alyn. The Mole Men je imao relativno nizak budžet i snimljen je samo za 12 dana; usprkos toga je postigao relativno dobar uspjeh, a kasniji kritičari su u njegovom scenariju, pronašli svojevrsni odraz, odnosno implicitnu kritiku makartističke histerije koja je tada bila zahvatila Ameriku. Film je u mnogo čemu služio kao svojevrsni "probni balon" odnosno pilot za TV-seriju The Adventures of Superman, koja će postići veliki uspjeh tokom sljedećih nekoliko godina. The Mole Men je u skraćenoj verziji prikazan kao njena dvodijelna epizoda pod naslovom The Unknown People ().

Uloge

George Reeves ... Clark Kent / Superman
Phyllis Coates ... Lois Lane
Jeff Corey ... Luke Benson
Walter Reed ... Bill Corrigan
J. Farrell MacDonald ... Pop Shannon
Stanley Andrews ... Šerif
Ray Walker ... John Craig
Hal K. Dawson ... Chuck Weber
Phil Warren ... Zamjenik Jim
Frank Reicher ... Direktor bolnice
Beverly Washburn ... Dijete
Billy Curtis ... Čovjek-krtica
Jerry Maren ... Čovjek-krtica
John T. Bambury ... Čovjek-krtica (nenaveden na špici)

Izvori

Vanjske veze 
 
 
 
 

Američki filmovi
SF-filmovi
Pustolovni filmovi
Filmovi o Supermanu